text: Får ryddet op i børneværelserne
  11 april 2017 kl. 16.53
  Dukker, biler, spil og meget andet legetøj var i dag spredt ud over Torvet i Varde, hvor der var børneloppemarked.
  Det plejer at være en fast sommertradition, at der ryddes ud i børneværelserne. Og det legetøj, poderne er vokset fra bliver solgt. Men i Varde benyttede de påskeferien – selv om det var lidt koldt at være kræmmer…
  Annemette Riddersholm-Lyst og hendes datter, Linea, har en af boderne, og der var livlig handel.
  - Har du tjent penge?
  -Ja.
  Hvor mange?
  -Det aner jeg ikke, svarer hun.  
  De små kræmmere sælger ud af deres gamle legetøj på byens torv. Og måske bliver de også fristet til at købe noget nyt med hjem til værelset?
  
  